**O B R A Z L O Ž E N J E**

**uz Odluku o pristupanju Općine Cestica Sporazumu gradonačelnika za klimu i energiju**

Sporazum gradonačelnika za klimu i energiju (u daljnjem tekstu: Sporazum gradonačelnika) okuplja lokalna i regionalna tijela vlasti koja su se dobrovoljno posvetili provedbi ciljeva Europske unije za klimu i energiju na svom teritoriju.

Sporazum gradonačelnika predstavlja najveću svjetsku inicijativu usmjerenu na lokalne energetske i klimatske aktivnosti s ciljem smanjenja energetske potrošnje emisija CO2 i utjecaja klimatskih promjena te prilagodbe klimatskim promjenama. Lokalna tijela vlasti - potpisnici Sporazuma gradonačelnika dijele zajedničku viziju kojom će osigurati dekarbonizaciju i otpornost gradova i općina u kojima će njihovi građani imati pristup sigurnoj, održivoj i svima pristupačnoj energiji.

Vizija je da do 2050. godine živimo u dekarboniziranim i otpornim gradovima i općinama s pristupom svima dostupnoj, sigurnoj i održivoj energiji. Sukladno Sporazumu gradonačelnika nastavit će se:

* smanjivati emisije stakleničkih plinova na svom teritoriju,
* jačati otpornost i pripremati se za štetne učinke klimatskih promjena i
* baviti se pitanjem energetskog siromaštva kao ključnom mjerom omogućavanja pravedne tranzicije.

Ključni dokument u realizaciji Sporazuma gradonačelnika je Akcijski plan energetski održivog razvoja i klimatskih promjena (eng. Sustainable Energy and Climate Action Plan - SECAP).

SECAP predstavlja ključni dokument koji na bazi prikupljenih podataka o zatečenom stanju identificira te daje precizne i jasne odrednice za provedbu projekata i mjera energetske učinkovitosti i korištenja obnovljivih izvora energije te prilagodbe učincima klimatskih promjena na lokalnoj razini.

Prihvaćanjem SECAP-a postavljaju se temelji za energetski održiv grad odnosno općinu, a definirane mjere unutar SECAP-a pokrenuti će nove financijske mehanizme za provedbu mjera energetske učinkovitosti i obnovljivih izvora energije.

Sukladno navedenome, za donošenje SECAP-a potrebno je prvo pristupiti Sporazumu gradonačelnika.

Nakon što se pristupi Sporazumu gradonačelnika te izradi i donese SECAP, jedinice lokalne samouprave dužne su svake dvije godine podnositi izvješće o provedbi ciljeva iz Sporazuma gradonačelnika, SECAP-a i napretku na ovome polju.

Za provođenje ove Odluke planirana su sredstva u proračunu Općine Cestica uz neposredno sufinanciranje Fonda za zaštitu okoliša i energetsku učinkovitost.

Sporazum gradonačelnika za klimu i energiju dobrovoljna je inicijativa i potpisnici ne snose nikakve posljedice za eventualno neispunjavanje planiranih ciljeva. Pristupanje inicijativi ne podrazumijeva uvođenje dodatnih nameta građanima ili poduzetnicima kao što su ekološki porezi i slično. Isto tako, Grad odnosno Općina nije obavezna izravno osiguravati financijska sredstva ili sudjelovati u financiranju provedbe mjera za smanjenje emisija izvan svojeg direktnog utjecaja, ali je razumno pretpostaviti da će Grad odnosno Općina (kao uostalom i svi drugi dionici) za provedbu politike održivog razvitka morati osigurati sredstva koja će rezultirati smanjenjem emisija.

Prednost pristupanja inicijativi Sporazuma gradonačelnika za klimu i energiju je mogućnost korištenja SECAP-a u strategiji razvitka grada ili općine od 2020. godine. Isto tako, posjedovanje SECAP-a ili jednakovrijednog planskog dokumenta jedan je od uvjeta za prijavu na dio EU programa koji podupiru postizanje ciljeva iz SECAP-a